8. ΠΡΟΕΔΡΙΚΟΝ ΔΙΑΤΑΓΜΑ της 31 Μαΐου/3 Ιουν. 1924 (ΦΕΚ Α΄ 125) Περί αυξήσεως καταβλητέων δικαιωμάτων δι’ επιτόπιον έλεγχον μεταλλευτικών αιτήσεων κλπ. και καθορισμού τρόπου καταβολής επιβληθέντων τελών δια του από 30 Μαρτ. 1923 Ν.Δ/τος και των συνεπειών της μη καταβολής. Εξεδόθη βάσει του άρθρ. 7 παρ. 2 Ν.Δ. 30.3.1923. Άρθρ.1.-Από 1 Ιουν. 1924 αυξάνεται το καταβαλλόμενον δικαίωμα δια δαπάνας ελέγχου μεταλλείων εις τα εξής ποσά: 1)εις δραχ. 600 δια την περίπτωσιν ελέγχου κατ’ άρθρ. 5 του Νόμ. ΓΦΚΔ΄, ως αντικατεστάθη υπό του άρθρ. 1 του Νόμ. 2149, 2)εις δραχ. 1000 δια την περίπτωσιν των άρθρ. 12, 16, 18, 32 και 39 του Νόμ. ΓΦΚΔ΄ και 10 του Νόμ. 714, εφ’ όσον πρόκειται να ενεργηθή ο έλεγχος ή πραγματογνωμοσύνη υφ’ ενός μόνου υπαλλήλου, εις το τριπλάσιον δε των άνω ποσών εφ’ όσον πρόκειται να ενεργηθή υπό πλειόνων. Άρθρ.2.-1.Τα κατ’ άρθρ. 3 του από 30 Μαρτ. 1923 Ν.Δ/τος καταβλητέα τέλη: 1)εφ’ εκάστης αιτήσεως περί αδείας μεταλλευτικής ερεύνης, 2)εφ’ εκάστης αδείας εκμεταλλεύσεως επί εγγυήσει, 3)εφ’ εκάστης αιτήσεως παρατάσεως αδείας ερεύνης ή αδείας εκμεταλλεύσεως επί εγγυήσει, 4)δι’ έκδοσιν αντιγράφων διαγραμμάτων μεταλλείων και λατομείων, και 5)δι’ εκδίκασιν αιτήσεως περί αναγνωρίσεως δικαιωμάτων επί μεταλλείων κεκτημένων από τουρκοκρατίας εν ταις νέαις χώραις, επσπράττονται δι’ εκδόσεως γραμματίων παραλαβής δημοσίου ταμείου ή δια διπλοτύπων εισπράξεως δημοσίων εισπρακτόρων παρά ταμείοις του Κράτους, τα δε λοιπά τέλη του αυτού άρθρου εισπράττονται δια χρήσεως ειδικού ενσήμου προσθέτων τελών. 2.Συν τη επιδόσει αιτήσεως περί αδείας μεταλλευτικών ερευνών επιδίδεται και το εκ δραχ. 300 γραμμάτιον εισπράξεως, άλλως η αίτησις δεν γίενται δεκτή υπό του νομάρχου, ουδέν κύρος έχουσα και μη γεννώσα προτεραιότητα υπέρ του αιτούντος. Εις τους υποβαλόντας από της 1 Απρ. 1923 μέχρι της δημοσιεύσεως του παρόντος αιτήσεις περί αδείας μεταλλευτικών ερευνών παρέχεται προθεσμία μέχρι τέλους Ιουνίου ε.ε. όπως υποβάλωσι το γραμμάτιον, άλλως αι αιτήσεις των τυγχάνουσιν άκυροι. 3.Εάν μη προσαχθώσι τα κεκανονισμένα κατά τας περιπτώσεις 2 και 3 της πρώτης παραγράφου του παρόντος άρθρου γραμμάτια καταβολής του τέλους,  Σελ. 504 είναι απαράδεκτοι αι σχετικαί αιτήσεις και ουδέν δικαίωμα γεννώσιν υπέρ των υποβαλόντων αυτάς, απαγορευομένης πάσης ενεργείας επ’ αυτών των αρμοδίων αρχών. Επίσης μέχρι προσαγωγής του σχετικού γραμματίου δι’ έκδοσιν αντιγράφου διαγραμμάτων απαγορεύεται η χορήγησις αυτού. 4.Επίσης τυγχάνουσιν απαράδεκτοι αι αιτήσεις και έγγραφα, εφ’ ων κατά τ’ ανωτέρω απαιτείται η επισήμανσις δι’ ενσήμου προσθέτων τελών, απαγορεύεται δε να ληφθώσι ταύτα υπόψη υπό των προς ας υποβάλλονται αρχών. Άρθρ.3.-Το υπουργείον Εθνικής Οικονομίας, διατάσσον την επιστροφήν εγγυήσεως, εκτιμά το επί ποσού ταύτης αναλογούν τέλους υπέρ του δημοσίου ταμείου και του Ταμείου Μεταλλευτών, κατά το άρθρ. 4 του από 30 Μαρτ. 1923 Ν.Δ/τος, δια της περί επιστροφής αποφάσεώς του, και παραγγέλει την εγγυηθείσαν τράπεζαν ή ταμείον να παρακρατήση το ποσόν του φόρου και την εισαγωγήν αυτού εις το δημόσιον ταμείον, συγχρόνως δε ανακοινοί την απόφασίν του ταύτην εις το υπουργείον των Οικονομικών, προς βεβαίωσιν και είσπραξιν του τέλους παρά του προς τούτο αρμοδίου ταμείου. Το τέλος τούτο εισπράττεται εκδιδομένου γραμματίου παραλαβής. 